ai4bharat/Pralekha huggingface dataset:
రైల్వే మంత్రిత్వ శాఖ
ఆక్సిజన్ ఎక్స్ప్రెస్లు 161 ట్యాంకర్లలో 2511 మెట్రిక్ టన్నుల కంటే ఎక్కువ ఎల్ఎంవో వేర్వేరు రాష్ట్రాలకు పంపిణీ చేశాయి.
మొదటి ఆక్సిజన్ ఎక్స్ప్రెస్ హపా నుండి రాజస్థాన్  కు వెళ్లింది
ఇప్పటివరకూ 40 ఆక్సిజన్ ఎక్స్ప్రెస్లు తమ ప్రయాణాన్ని పూర్తి చేశాయి
ఇప్పటివరకు మహారాష్ట్రకు 174 మెట్రిక్ టన్నులు, యుపికి 689 మెట్రిక్ టన్నులు, ఎంపికి 190 మెట్రిక్ టన్నులు, హర్యానాకు 259 మెట్రిక్ టన్నులు, తెలంగాణకు 123 మెట్రిక్ టన్నులు, ఢిల్లీకు1053 మెట్రిక్ టన్నులు తరలించారు.
అన్ని అడ్డంకులను అధిగమించి కొత్త పరిష్కారాలను కనుగొనే భారతీయ రైల్వే దేశవ్యాప్తంగా వివిధ రాష్ట్రాలకు లిక్విడ్ మెడికల్ ఆక్సిజన్  ను పంపిణీ చేయడం ద్వారా ఉపశమనం కలిగించే ప్రయాణాన్ని కొనసాగిస్తోంది. ఇప్పటివరకు భారత రైల్వే 161 ట్యాంకర్లలో 2511 మెట్రిక్ టన్నుల  ఎల్ఎంవోను దేశంలోని వివిధ రాష్ట్రాలకు పంపిణీ చేసింది.
40 ఆక్సిజన్ ఎక్స్ప్రెస్లు ఇప్పటివరకు తమ ప్రయాణాన్ని పూర్తి చేశాయి.
రాష్ట్రాల అభ్యర్థన మేరకు సాధ్యమైనంత తక్కువ సమయంలో సాధ్యమైనంత ఎల్ఎంఓను అందించడానికి భారత రైల్వే ప్రయత్నిస్తోంది.
ఇప్పటివరకు మహారాష్ట్రకు 174 మెట్రిక్ టన్నులు, యుపికి 689 మెట్రిక్ టన్నులు, ఎంపికి 190 మెట్రిక్ టన్నులు, హర్యానాకు 259 మెట్రిక్ టన్నులు, తెలంగాణకు 123 మెట్రిక్ టన్నులు, ఢిల్లీకు1053 మెట్రిక్ టన్నులు తరలించారు.
ప్రస్తుతం 22 ట్యాంకర్లు 400 టన్నులకు పైగా ఎల్ఎంఓతో నడుస్తున్నాయి, ఇవి ఎంపి, హర్యానా, రాజస్థాన్, ఢిల్లీకి ఆక్సిజన్ను తరలిస్తున్నాయి. కొత్త ఆక్సిజన్ అమలు విధానంలో డైనమిక్గా ఎప్పటికప్పుడు గణాంకాలు నవీకరించబడతాయి.
నౌకారవాణా మంత్రిత్వ శాఖ
సముద్ర వ్యాపార పరిశ్రమ ప్రతినిధులతో మంత్రి శ్రీ మన్సుక్ మాండవీయ సమీక్ష
కొవిడ్-19 పరిస్థితుల తర్వాత వ్యాపార కొనసాగింపు, మార్గాలపై చర్చ
సముద్ర వ్యాపారానికి కేంద్రం ఇచ్చిన ఉపశమనాలపై ప్రతినిధుల హర్షం
కేంద్ర షిప్పింగ్ శాఖ మంత్రి  శ్రీ మన్సుక్ మాండవీయ, వీడియో కాన్ఫరెన్స్ ద్వారా సముద్ర వ్యాపార పరిశ్రమ ప్రతినిధులతో మాట్లాడారు. కొవిడ్-19 తర్వాత ఏర్పడే సవాళ్ల నేపథ్యంలో వ్యాపార కొనసాగింపు వ్యూహాలపై చర్చించడం, సమావేశం ఏర్పాటు చేయడం ఈ వీడియో కాన్ఫరెన్స్ ఉద్దేశం.
లాక్డౌన్ పరిస్థితుల్లోనూ ఇబ్బందులు లేకుండా నౌకాశ్రయాలను నడిపించేందుకు సమయానుగుణంగా తీసుకున్న నిర్ణయాలను, క్రియాశీలంగా వ్యవహరించిన కేంద్ర షిప్పింగ్ శాఖను సముద్ర పరిశ్రమ ప్రతినిధులు అభినందించారు. పరిశ్రమకు కేంద్రం ప్రకటించిన అనేక ఉపశమనాలు, పొడిగింపులను ప్రశంసించారు. లాక్డౌన్ సమయంలో పోర్టు ఛార్జీలు, సమయానికి సరుకు అందించనందుకు రవాణాదారు వసూలు చేసే రుసుములు, జరిమానాలను వసూలు చేయకూడదన్న నిర్ణయాల పట్ల కృతజ్ఞతలు తెలిపారు. ఇది పరిశ్రమకు అతి పెద్ద ఊరటనిచ్చిందని వెల్లడించారు.
కార్యకలాపాల ప్రారంభానికి పోర్టులు పూర్తి సన్నద్ధం
పరిశ్రమ ప్రతినిధులతో నిర్వహించిన వీడియో కాన్ఫరెన్స్ ద్వారా కోవిడ్ -19 పరిస్థితుల్లో సముద్ర పరిశ్రమ స్థితిపై అవగాహన ఏర్పడింది. సరకు మరియు వాహనాల కదలికల వంటి రవాణా సమస్యల విషయంలో విధానపర జోక్యం చేసుకోవాలని పరిశ్రమ ప్రతినిధులు మంత్రిని కోరారు. తీర రవాణా, ప్రపంచ నౌకానిర్మాణంలో భారతదేశ వాటాను పెంచడానికి వారు సూచనలు చేశారు. ఎప్పటిలాగే కార్యకలాపాలు ప్రారంభించడానికి భారతీయ నౌకాశ్రయాలు పూర్తి సామర్థ్యంతో సన్నద్ధంగా ఉన్నాయని మంత్రి శ్రీ మన్సుక్ మాండవీయ సముద్ర వ్యాపార ప్రతినిధులకు అభయం ఇచ్చారు. అయితే, కొవిడ్-19 కారణంగా కొన్ని సమస్యలు వచ్చాయని, విధానపర నిర్ణయాలతో వాటిని పరిష్కరించి, నిజాయితీగా అమలు చేస్తామని వెల్లడించారు. కొవిడ్-19 సమయాన్ని అవకాశంగా మార్చుకుని సముద్ర వ్యాపారంలో కొత్త వ్యూహాలను రూపొందించాలని మంత్రి సూచించారు. సమస్యల పరిష్కారానికి షిప్పింగ్ మంత్రిత్వ శాఖ అవిశ్రాంతంగా పనిచేస్తోందన్నారు. కోవిడ్ -19 పరిస్థితిలో ఓడరేవులు, పరిశ్రమలు వృద్ధి చెందడానికి ఆయన సముద్ర వ్యాపార ప్రతినిధుల నుంచి సలహాలు కోరారు.
FICCI ఆధ్వర్యంలో ఏర్పాటు చేసిన ఈ వీడియో కాన్ఫరెన్సులో సముద్ర వ్యాపార సంస్థల ప్రతినిధులు, పోర్టులు మరియు టెర్మినల్ ఆపరేటర్లు, అంతర్గత జలరవాణా ప్రతినిధులు, లాజిస్టిక్స్, నౌకల యజమానులు, నౌకల తయారీదారులు, కస్టమ్ ఏజెంట్లు పాల్గొన్నారు.
(Visitor Counter : 108
ప్రధాన మంత్రి కార్యాలయం
బోహాగ్ బిహూ సందర్భం లో దేశ ప్రజలకు శుభాకాంక్షలు తెలిపిన ప్రధాన మంత్రి
బోహాగ్ బిహూ సందర్భం లో అందరి కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఈ ప్రత్యేకమైనటువంటి పండుగ చైతన్యభరితమైనటువంటి అసమ్ సంస్కృతి ని కళ్ల కు కడుతుంది అని ఆయన అన్నారు. ఈ బిహూ ప్రతి ఒక్కరి జీవనం లో సుఖాన్ని మరియు చక్కటి ఆరోగ్యాన్ని ప్రసాదించు గాక అని కూడా ఆయన అభిలషించారు.
ప్రధాన మంత్రి ఒక ట్వీట్ లో -
‘‘బోహాగ్ బిహూ మీకు ప్రసన్నత ను ప్రసాదించుగాక.
ఈ విశిష్ట పర్వదినం హుషారైన అసమ్ సంస్కృతి కి ప్రతీక గా ఉంటుంది.
ఈ బిహూ ప్రతి ఒక్కరి జీవనం లో సుఖాన్ని మరియు చక్కటి స్వస్థత ను ప్రసాదించు గాక.’’ అని పేర్కొన్నారు.
(
మానవ వనరుల అభివృద్ధి మంత్రిత్వ శాఖ
2021 అక్టోబర్ నాటికి 6,000 ఖాళీ పోస్టులు భర్తీ చేయడానికి ఉద్యమ స్ఫూర్తితో కేంద్రీయ విశ్వవిద్యాలయాలు కృషి చేయాలి : శ్రీ ధర్మేంద్ర ప్రధాన్
భారతీయ భాషల బోధనను ప్రోత్సహించడానికి, భారత సాంస్కృతిక వారసత్వానికి ప్రాచుర్యం తెచ్చేందుకు విశ్వవిద్యాలయాలు కృషి చేయాలి : శ్రీ ధర్మేంద్ర ప్రధాన్
నానాటికీ అభివృద్ధి చెందుతున్న కొత్త ప్రపంచంలో భారత దేశాన్ని ఉన్నత స్థాయిలో నిలపడంలో కొత్త విద్యా విధానం-2020 కీలక పాత్ర : కేంద్ర విద్యామంత్రి
సామాజిక-ఆర్థికాభివృద్ధిని ప్రోత్సహించడంలో ఉన్నత విద్యా సంస్థలు కీలకం : కేంద్ర విద్యామంత్రి
కేంద్రీయ విశ్వవిద్యాలయాల వైస్ చాన్సలర్ల సమావేశం నిర్వహించిన శ్రీ ధర్మేంద్ర ప్రధాన్
కేంద్ర విద్య, నైపుణ్యాల అభివృద్ధి శాఖ మంత్రి శ్రీ ధర్మేంద్ర ప్రధాన్ వీడియో కాన్ఫరెన్సింగ్ ద్వారా కేంద్రీయ విశ్వవిద్యాలయాల వైస్ చాన్సలర్ల సమావేశం శుక్రవారం నిర్వహించారు. విద్యా శాఖ సహాయ మంత్రి శ్రీ సుభాష్ సర్కార్, ఉన్నత విద్యా శాఖ కార్యదర్శి శ్రీ అమిత్ ఖరే, యుజిసి చైర్మన్ ప్రొఫెసర్ డి.పి.సింగ్, మంత్రిత్వ శాఖ, యుజిసి ఉన్నతాధికారులు ఈ సమావేశంలో పాల్గొన్నారు.
మన విశ్వవిద్యాలయాలు సృజనాత్మకత, ఇన్నోవేషన్, అవకాశాలను అందిస్తాయని సమావేశంలో పాల్గొన్న వారిని ఉద్దేశించి మాట్లాడుతూ శ్రీ ప్రధాన్ అన్నారు. కొత్తగా రూపు దిద్దుకుంటున్న ప్రపంచ చిత్రపటంలో భారత్ ను అగ్రస్థానంలో నిలపడంలో కొత్త విద్యా విధానం -2020 కీలక పాత్ర పోషిస్తుందని, అలాంటి గమ్యానికి చేర్చే సంరక్ష పాత్రధారులుగా విశ్వవిద్యాలయాలు ఎన్ఇపిలో నిర్దేశించిన బాధ్యతలు నెరవేర్చేందుకు ప్రయత్నించాలని ఆయన పిలుపు ఇచ్చారు. ఎన్ఇపి ఊతంతో విద్యారంగాన్ని మరింత చలనశీలంగా, సర్వసమగ్రంగా మార్చాలని, తద్వారా భారతదేశాన్ని మేథో సంపత్తికి అగ్రశక్తిగా నిలపడానికి కృషి చేయాలని ఆయన నొక్కి చెప్పారు.
సామాజిక-ఆర్థికాభివృద్ధిని ప్రోత్సహించడంలోను, ఆకాంక్షలు, జాతీయ లక్ష్యాలు తీర్చడంలోను ఉన్నత విద్యా సంస్థలు కీలక భాగస్వాములు కావాలని మంత్రి సూచించారు. భారతీయ భాషల బోధన, భారత భాషా సంస్కృతులకు ప్రాచుర్యం తేవడానికి విశ్వవిద్యాలయాలు కృషి చేయాలని ఆయన విజ్ఞప్తి చేశారు.
2021 అక్టోబర్ నాటికి 6,000 ఖాళీ పోస్టుల భర్తీకి ఉద్యమ స్ఫూర్తితో పని చేయాలని శ్రీ ప్రధాన్ కేంద్రీయ విశ్వవిద్యాలయాలను ప్రోత్సహించారు. పూర్వ విద్యార్థుల ఎండోమెంట్ వ్యవస్థ ఒకటి ఏర్పాటు చేయడానికి కృషి చేయాలని ఆయన అభ్యర్థించారు.
కేంద్రీయ విశ్వవిద్యాలయాలు అనుసరిస్తున్న ఉత్తమ విధానాలు ప్రత్యేకించి జనరల్, రిజర్వుడు ఖాళీల భర్తీ, కోవిడ్ 19 కాలంలో విద్య, ఆన్ లైన్ బోధన, ఎన్ఇపి అమలులో వాటి పాత్ర వంటి పలు అంశాల గురించి తెలుసుకోవడం పట్ల శ్రీ ప్రధాన్ ఆనందం వ్యక్తం చేశారు.
భారత్ ను సంపూర్ణ అక్షరాస్యత దేశంగా మార్చడానికి, ఆజాదీ కా అమృత్ మహోత్సవ్ సమయంలో “పోషణ్ మాసం” సందర్భంగా పోషకాహార సవాలును అధిగమించడంలో సహాయం అందించడానికి అవసరమైన వ్యూహాలు రచించాలని మంత్రి పిలుపు ఇచ్చారు.
(విశ్వవిద్యాలయాల్లో క్రీడలను ప్రోత్సహించేందుకు కృషి చేయాలని, తద్వారా దేశంలో క్రీడా సంస్కృతిని ప్రోత్సహించాలని ఆయన విసిలను అభ్యర్థించారు. అలాగే విశ్వవిద్యాలయ ప్రాంగణాల్లో ఇన్నోవేషన్, పరిశోధనలను ప్రోత్సహించడం ద్వారా విద్యార్థులు ఉద్యోగ సృష్టికర్తలుగా మారడంలో కీలక పాత్ర ధారులు కావాలని ఆయన విసిలను ప్రోత్సహించారు.
విలువైన సమాచారం, సలహాలు అందించినందుకు విసిలకు మంత్రి ధన్యవాదాలు తెలిపారు. ఆలోచనా కేంద్రాలుగా కేంద్రీయ విశ్వవిద్యాలయాలు సామర్థ్యాల నిర్మాణానికి, అకాడమిక్ బ్యాంక్ ఆఫ్ క్రెడిట్ అమలు యంత్రాంగం ఏర్పాటుకు కృషి చేయాలని సూచించారు. ఈ ఏడాదిలోనే బహుళ ప్రవేశ, నిర్గమ ద్వారాలు, వర్చువల్ విశ్వవిద్యాలయాలు ఏర్పాటు కావడానికి ఎన్ఇపి దోహదకారి అవుతుందని ఆయన అన్నారు.
ప్రధాన మంత్రి కార్యాలయం
హిరోషిమా శాంతి స్మారక సంగ్రహాలయం సందర్శించిన ప్రధానమంత్రి
హిరోషిమాలో జి7 దేశాల శిఖరాగ్ర సమావేశంలో పాల్గొనడానికి వచ్చిన దేశాధినేతలతో కలిసి ప్రధానమంత్రి శ్రీ నరేంద్ర మోడీ శాంతి స్మారక సంగ్రహాలయం సందర్శించారు. మ్యూజియంలో ఉంచిన సందర్శకుల పుస్తకంలో ప్రధానమంత్రి సంతకం చేశారు. అణుబాంబు దాడిలో మరణించిన వారి స్మారక స్థూపం వద్ద నాయకులు పుష్పగుచ్ఛాలు ఉంచి నివాళులు అర్పించారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫరీదాబాద్లో ప్రారంభమైన ఆహార మరియు పౌర సరఫరాల శాఖ సమాలోచనల సదస్సు
- ప్రజాపంపిణీ వ్యవస్థను  మెరుగుపరచడంపై దృష్టిసారిస్తూ రెండు రోజుల పాటు సదస్సు
ఆహార మరియు పౌర సరఫరాల శాఖ  ప్రజాపంపిణీ వ్యవస్థను మెరుగుపరచడంపై దృష్టిసారిస్తూ నిర్వహిస్తున్న రెండు రోజుల సమాలోచనల సదస్సు ఈ రోజు హర్యానాలోని ఫరీదాబాద్లో ప్రారంభమైంది. చింతన్ శివిర్ను వినియోగదారుల వ్యవహారాలు, ఆహారం మరియు ప్రజాపంపిణీ శాఖ సహాయ మంత్రి సాధ్వి నిరంజన్ జ్యోతి ప్రారంభించారు. కేంద్ర వినియోగదారుల వ్యవహారాలు, ఆహారం మరియు ప్రజాపంపిణీ, జౌళి మరియు వాణిజ్యం మరియు పరిశ్రమల శాఖ మంత్రి శ్రీ పీయూష్ గోయల్ ముగింపు రోజున శివిర్లో పాల్గొంటారు. రెండు రోజుల పాటు సాగనున్న ఈ కార్యక్రమంలో చర్చ కోసం డిపార్ట్మెంట్ నాలుగు విస్తృత అంశాలను గుర్తించింది. అవి  పోషకాహార భద్రత మరియు వాతావరణ అనుకూలతను సులభతరం చేయడానికి పీడీఎస్ వైవిధ్యతను  ఎలా ప్రారంభించగలదు  పీడీఎస్ మరింత వినియోగదారు కేంద్రంగా ఎలా మారుతుంది?  వైవిధ్యం, కస్టమర్ సెంట్రిసిటీ మరియు ఇతర కార్యక్రమాలను ప్రారంభించడానికి అనువైన, చురుకైన, పారదర్శక మరియు బలమైన సరఫరా గొలుసును ఎలా సృష్టించాలి? మరియు చివరగా  విజన్@ 2047. చింతన్ శిభిరం ప్రభుత్వం యొక్క ఆత్మ మరియు మనస్సును తాజాగా ఉంచడానికి ప్రజల ఆకాంక్షలతో అనుసంధానించబడి ఉండటానికి పరిపాలనా సమస్యలపై లోతైన విశ్లేషణ లక్ష్యంగా సాగుతుంది. . లక్ష్యాలను నిర్దేశించడం, అనుభవాలను పంచుకోవడం మరియు పాలనలోని కీలకమైన రంగాలపై దృష్టి సారించడం కోసం అర్ధవంతమైన, ఇంటరాక్టివ్ ప్లాట్ఫారమ్ను రూపొందించడానికి ఈ సమావేశం దోహదం చేస్తుంది. చింతన్ శివిర్ కోసం గుర్తించబడిన లక్ష్యాలు సృజనాత్మక మరియు వినూత్న ఆలోచనలను ప్రోత్సహించడం, సోపానక్రమం విచ్ఛిన్నం, సౌభ్రాతృత్వం/ స్నేహాన్ని ప్రోత్సహించడం, సాంకేతికతను ఉపయోగించుకోవడం, థింక్ అవుట్ ఆఫ్ బాక్స్ సొల్యూషన్స్, పాలనలో మరింత పారదర్శకత & నిష్పాక్షికతను తీసుకురావడం, పౌర సేవలను శక్తివంతం చేయడం మరియు వృత్తిపరంగా చేయడం, షేర్ చేయండి. ఉత్తమ అభ్యాసాలు - ఇతరుల నుండి నేర్చుకోవడం, జ్ఞానాన్ని మెరుగుపరచడం & నాయకత్వాన్ని అభివృద్ధి చేయడం మొదలైనవి ఇందులో భాగంగా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.61 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,04,555
మొత్తం కేసుల్లో క్రియాశీల కేసులు 0.24%
ప్రస్తుత రికవరీ రేటు 98.55%
గత 24 గంటల్లో 13,827 మంది కోలుకున్నారు. దీంతో, కోలుకున్నవారి మొత్తం సంఖ్య 4,28,22,493 కు పెరిగింది.
గత 24 గంటల్లో 18,819 కొత్త కేసులు నమోదయ్యాయి.
రోజువారీ పాజిటివిటీ రేటు 4.16%
వారపు పాజిటివిటీ రేటు 3.72%
గత 24 గంటల్లో చేసిన 4,52,430 కొవిడ్ పరీక్షలతో కలిపి ఇప్పటివరకు 86.23 కోట్ల పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
పాదరక్షల పరిశ్రమ ప్రతినిధులకు అన్నివిధాలా మద్దతునివ్వగలమని హామీ ఇచ్చిన కేంద్ర మంత్రి శ్రీ నితిన్గడ్కరి
కోవిడ్ -19 వ్యాప్తిని అరికట్టేందుకు ప్రభుత్వం ప్రకటించిన లాక్డౌన్ కారణంగా ఉత్పన్నమైన సవాలును ఎదుర్కొనేందుకు ప్రభుత్వం అన్నివిధాలా మద్దతు నివ్వగలదని
(ఎం.ఎస్.ఎం.ఇలు, రోడ్డురవాణా,జాతీయ రహదారుల శాఖ కేంద్ర మంత్రి శ్రీ నితిన్ గడ్కరి తెలిపారు.
నాగపూర్నుంచి వీడియో కాన్ఫరెన్స్ ద్వారా కాన్ఫెడరేషన్ ఆఫ్ ఇండియన్ ఇండస్ట్రీస్ ప్రతినిధులతో వీడియో కాన్ఫరెన్స్ ద్వారా మాట్లాడుతూ ఆయన ఈ హామీ ఇచ్చారు. ఆదాయపన్నుశాఖ నుంచి రిఫండ్ ల రూపంలో ఎం.ఎస్.ఎం.ఇలకు రూ 5204 కోట్ల రూపాయలు నిన్ననే విడుదల చేసినట్టు ఆయన చెప్పారు. ఇది ఈ రంగానికి పెద్ద ఎత్తున ఉపయోగపడనున్నదని చెప్పారు.
దిగుమతులకు ప్రత్యామ్నాయాలను ఆలోచించి ఎగుమతులకు గల అవకాశాలను ఉపయోగించుకోవాల్సిందిగా ఆయన పరిశ్రమ వర్గాలకు పిలుపునిచ్చారు.
ఈ సమావేశంలో పాదరక్షల పరిశ్రమ ప్రతినిధులు, వర్కింగ్ కేపిటల్ కొరత,లాజిస్టిక్స్, ముడిసరుకు అందుబాటు,పనిప్రదేశ పరిస్థితులు, వ్యాపార కార్యకలాపాల కొనసాగింపు,, కోవిడ్ -19 నేపథ్యంలో పాదరక్షలకు డిమాండ్ తదితర అంశాలను ప్రస్తావించారు. ఈ రంగానికి అండగా ఉండడానికి చర్యలు తీసుకోవలసిందిగా వారు ప్రభుత్వాన్ని కోరారు.
లాక్డౌన్ అనంతరం కూడా , ఉత్పత్తి క్రమంగా పుంజుకుంటుందని,పూర్తి సామర్ధ్యానికి చేరుకోవడానికి కొంత సమయం పడుతుందని అన్నారు. పాదరక్షల ముడిసరకును చైనానుంచి దిగుమతి చేసుకోవడాన్నినిలిపివేయాలని, దీనివల్ల ముడిసరుకు మార్కెట్ను ముంచెత్తకుండా ఉంటుందని చెప్పారు.
ప్రభుత్వం కొన్ని పారిశ్రామిక రంగాలు పని ప్రారంభించేందుకు ప్రభుత్వం అనుమతించిందని, అయితే పరిశ్రమ వర్గాలు, అత్యంత ముఖ్యంగా కోవిడ్ -19 వ్యాప్తి నిరోధానికి సంబంధించి తగిన ముందస్తు చర్యలు తీసుకోవాలని శ్రీ నితిన్ గడ్కరీ సూచించారు. పిపిఇల  వాడకం గురించి ఆయన ప్రధానంగా ప్రస్తావించారు. అలాగే వ్యాపార కార్యకలాపాలను తిరిగి ప్రారంభించేటపుడు సామాజిక దూరం పాటించాలని ఆయన కొరారు.
ఈ రంగానికి తక్షణ ఉపశమనం కల్పించడానికి ఆర్థిక మంత్రిత్వ శాఖ, వాణిజ్య మంత్రిత్వ శాఖ దృష్టికి సంబంధిత సమస్యలను తీసుకువెళతామని శ్రీ గడ్కరీ హామీ ఇచ్చారు. లాక్డౌన్ అనంతరం వ్యాపార కార్యకలాపాలను తిరిగి ప్రారంభించేటప్పుడు పాదరక్షల పరిశ్రమ సానుకూల వైఖరి అనుసరించాలని, కోవిడ్ -19 సంక్షోభం ముగిసిన అనంతరం ఏర్పడే అవకాశాలను అందిపుచ్చుకోవడానికి కలిసి పనిచేయాలని శ్రీ గడ్కరీ పరిశ్రమ వర్గాలను కోరారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉద్యమ సఖి కింద నమోదు చేసుకున్న మహిళా పారిశ్రామికవేత్తలు
ఎంఎస్ఎంఈ రంగంలో ఇప్పటికే ఉన్న/రాబోయే మహిళా పారిశ్రామికవేత్తలకు 'సూక్ష్మ, చిన్న & మధ్య తరహా పరిశ్రమల మంత్రిత్వ శాఖ' అందిస్తున్న ఆర్థిక పథకాలు, విధానాలు, కార్యక్రమాల సంబంధిత సమాచారాన్ని ఉద్యమ సఖి పోర్టల్  అందిస్తుంది. 2022 అక్టోబర్ వరకు, తమిళనాడు రాష్ట్రం నుంచి ఉద్యమ సఖి పోర్టల్లో నమోదు చేసుకున్న మహిళా పారిశ్రామికవేత్తలకు సంబంధించిన జిల్లాల వారీ వివరాలు అనుబంధంలో ఉన్నాయి.
తయారీ కేంద్రం & యంత్రాల కోసం పెట్టుబడి, టర్నోవర్ ఆధారంగా సూక్ష్మ, చిన్న, మధ్యతరహా సంస్థలుగా  వర్గీకరణ ప్రమాణాల ఆధారంగా, ఉద్యోగ్ ఆధార్ మెమోరాండం దాఖలు చేసే గత ప్రక్రియ స్థానంలో ఆన్లైన్ పోర్టల్ https://udyamregistration.gov.inలో మహిళా పారిశ్రామికవేత్తల సహా నమోదు చేసుకునేందుకు ఉద్యమ్ నమోదును 2020 జులై నుంచి మంత్రిత్వ శాఖ తీసుకొచ్చింది.
అన్ని రంగాల్లోని ఎంఎస్ఎంఈల అన్ని వ్యాపార అవసరాలకు ఏక గవాక్ష డిజిటల్ పరిష్కారంగా సమగ్ర బీ2బీ పోర్టల్ అయిన MSMEmart.comని నేషనల్ స్మాల్ ఇండస్ట్రీస్ కార్పొరేషన్  నిర్వహిస్తోంది. ప్రపంచ మార్కెట్ పోటీలో నిలబడేలా ఎంఎస్ఎంఈలకు అత్యాధునిక సేవలను అందిస్తోంది. ఖాదీ, గ్రామీణ పరిశ్రమల ఉత్పత్తులను ఆన్లైన్లో విక్రయించేలా ప్రోత్సహించడానికి ఈ-కామర్స్ పోర్టల్ ekhadiindia.comని కేవీఐసీ కూడా నిర్వహిస్తోంది.
ప్రధాన మంత్రి కార్యాలయం
మహాత్మ జ్యోతిబా ఫులే కు ఆయన జయంతి సందర్భం లో శ్రద్ధాంజలి ఘటించిన ప్రధానమంత్రి
గొప్ప సామాజిక సంస్కరణ వాది, దార్శనికుడు మరియు రచయిత అయిన మహాత్మ జ్యోతిబా ఫులే కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. సామాజిక న్యాయం యొక్క గట్టి సమర్థకుడు గాను, అశేష ప్రజానీకాని కి ఆశాకిరణం గాను మహాత్మ ఫులే కు విస్తృతమైన ఆదరణ ఉంది; ఆయన సామాజిక సమానత్వం, మహిళ ల సశక్తీకరణ మరియు విద్య కు ప్రోత్సాహాన్ని ఇవ్వడం కోసం అలుపెరుగక కృషి చేశారు అని శ్రీ నరేంద్ర మోదీ అన్నారు.
ప్రధాన మంత్రి తన ‘మన్ కీ బాత్’  కార్యక్రమం లో గొప్ప ఆలోచన పరుడు అయిన జ్యోతిబా ఫులే గారి ని గురించి తన భావాల ను వెల్లడి చేశారు. ఆ కార్యక్రమం లో మహాత్మ ఫులే బాలిక ల కోసం పాఠశాలల ను ప్రారంభించారని, అంతే కాక ఆడశిశు హత్యల కు వ్యతిరేకం గా గళమెత్తారని శ్రీ నరేంద్ర మోదీ అన్నారు. నీటి ఎద్దడి పరిష్కారం అయ్యేందుకు ఉద్యమాల ను కూడా ఆయన నడిపారు అని శ్రీ నరేంద్ర మోదీ అన్నారు.
ప్రధాన మంత్రి అనేక ట్వీట్ లలో -
‘‘సామాజిక న్యాయం యొక్క గట్టి సమర్థకుడు గాను, అశేష ప్రజానీకాని కి ఆశాకిరణం గాను మహాత్మ ఫులే కు విస్తృతమైన ఆదరణ ఉంది; ఆయన యొక్క బహుపార్శ్వయుక్త వ్యక్తిత్వం మరియు ఆయన సామాజిక సమానత్వం, మహిళల సశక్తీకరణ, ఇంకా విద్య కు ప్రోత్సాహాన్ని ఇవ్వడం కోసం అలుపెరుగక కృషి చేశారు. ఆయన జయంతి నాడు ఆయన కు ఇదే శ్రద్ధాంజలి.’’
‘‘ఈ రోజు న మహాత్మ ఫులే జయంతి; మరి కొన్ని రోజుల లోనే అంటే ఈ నెల 14వ తేదీ నాడు మనం అంబేడ్ కర్ జయంతి ని జరుపుకోనున్నాం. కిందటి నెల #MannKiBaat  కార్యక్రమం లో ఇరువురికి శ్రద్ధాంజలి ని సమర్పించాను. మహాత్మ ఫులే మరియు డాక్టర్ బాబాసాహెబ్ అంబేడ్ కర్ లకు వారి మహత్తరమైనటువంటి తోడ్పాటు కు గాను భారతదేశం ఎప్పటికీ కృతజ్ఞతల ను తెలియజేసుకొంటూ ఉంటుంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సలో ఉన్నవారికంటే కోలుకున్నవారు కోటి మంది అదనం
దాదాపు 8 నెలల తరువాత 145 కు పడిపోయిన రోజువారీ మరణాలు
భారత్ కోవిడ్ మీద పోరులో మరో చరిత్రాత్మక మైలురాయిని చేరుకుంది. మొత్తం కోలుకున్న కోవిడ్ బాధితులు నేడు చికిత్సలో ఉన్నవారికంటే కోటి మంది ఎక్కువయ్యారు. మొత్తం కోలుకున్నవారి సంఖ్య 1,02,11,342 కాగా చికిత్సలో ఉన్నవారి సంఖ్య 2,08,012 గా నమోదైంది. రెండింటికీ మధ్య తేడా 1,00,03,330 కి చేరింది. కోలుకున్నవారి సంఖ్య ఇప్పుడు చికిత్సలో ఉన్నవారికంటే 50 రెట్లు ఎక్కువగా ఉంది.
దీంతో భారత్ లో కోలుకున్నవారి శాతం 96.59%. కు చేరింది. గడిచిన 24 గంటలలో 14,457 మంది కోవిడ్ నుంచి బైటపడ్దారు. అదే సమయంలో కొత్తగా నిర్థారణ అయిన కోవిడ్ బాధితుల సంఖ్య 13,788 అయింది..
భారత్ లో రోజువారీ పాజిటివ్ కేసులు వేగంగా తగ్గిపోతుండగా మరణాలు సైతం వేగంగా తగ్గుతున్నాయి. గడిచిన 24 గంటలలో 150 లోపు కోవిడ్ మరణాలు  నమోదయ్యాయి. దాదాపు 8 నెలల తరువాత  ఇంత తక్కువ మరణాలు నమోదయ్యాయి.
వివిధ రాష్ట్రాలలో నమోదైన రోజువారీ మరణాలను ఈ చిత్రపటంలో చూదవచ్చు. 15 రాష్ట్రాల్లో సున్నా మరణాలు నమోదయ్యాయి. 13 రాష్ట్రాల్లో మరణాలు 5 లోపు ఉన్నాయి. ఒక రాష్ట్రంలో మాత్రమే 10-20 మధ్య మరణాలుండగా 20 కి పైగా రాష్ట్రాలలో రెండేసి మరణాలు నమోదయ్యాయి.
కొత్తగా కోలుకున్నవారిలో 71.70% మంది ఏడు రాష్ట్రాలు, కేంద్ర ప్రాంతాలకు చెందినవారు కాగా కేరళలో అత్యధికంగా 4,408 మంది కోలుకున్నారు. 2,342 మంది మహారాష్ట్రలో, 855 మంది కర్నాటకలో కోలుకున్నారు.
కొత్తగా నమోదైన కోవిడ్ కేసులలో 76.17% మంది ఆరు రాష్ట్రాలకు చెందినవారే కాగా, కేరళలో అత్యధిక సంఖ్యలో కొత్త కేసులు 5,005 రాగా, ఆ తరువాత స్థానంలో మహారాష్ట్రలో 3,081 మంది, కర్నాటకలో 745 కేసులు వచ్చాయి.
గత 24 గంటలలో నమోదైన మరణాలలో 83.45% కేవలం ఏడు రాష్ట్రాలలోనే జరిగాయి. అందులో మహారాష్టలో అత్యధికంగా 50 మంది మరణించగా కేరళలో 21 మంది, పశ్చిమ బెంగాల్ లో 12 మంది చనిపోయారు.
ప్రధాన మంత్రి కార్యాలయం
నేశనల్ మేరిటైమ్ డే నాడు భారతదేశం యొక్క సముద్ర సంబంధి గౌరవనీయ చరిత్ర ను స్మరించుకొన్నప్రధాన మంత్రి
నేశనల్ మేరిటైమ్ డే నాడు భారతదేశం యొక్క సముద్ర సంబంధి గౌరవనీయ చరిత్ర ను ప్రధాన మంత్రి శ్రీ నరేంద్ర మోదీ స్మరించుకొన్నారు. భారతదేశం ఆర్థిక వృద్ధి లో సముద్ర రంగాని కి ఉన్నటువంటి ప్రాముఖ్యాన్ని గురించి ఆయన ప్రస్తావిస్తూ, గడచిన 8 సంవత్సరాల లో భారత ప్రభుత్వం ఓడరేవుల ను కేంద్ర స్థానం లో ఉంచి అభివృద్ధి పట్ల శ్రద్ధ తీసుకోవడమైందని, ఆర్థిక వృద్ధి కి మరియు ఆత్మనిర్భర్ భారత్ యొక్క నిర్మాణాని కి ఇది ఎంతో అవసరం అన్నారు. భారత ప్రభుత్వం సముద్ర సంబంధి ఇకో-సిస్టమ్ కు మరియు వివిధత్వాని కి పూచీ పడడం కోసం సముచితమైన జాగ్రత చర్యల ను తీసుకొంటున్నది అని ఆయన అన్నారు.
ప్రధాన మంత్రి అనేక ట్వీట్ లలో -
‘‘ఈ రోజు న, నేశనల్ మేరిటైమ్ డే నాడు మనం మన సముద్ర సంబంధి గౌరవనీయ చరిత్ర ను స్మరించుకొంటున్నాం. మరి భారతదేశం యొక్క ఆర్థిక వృద్ధి లో సముద్ర రంగాని కి ఉన్న ప్రాముఖ్యాన్ని ప్రముఖం గా ప్రస్తావించుకొంటున్నాం. గడచిన 8 సంవత్సరాల లో మన సముద్ర రంగం కొత్త శిఖరాల ను అందుకొంది; అంతే కాకుండా వ్యాపార కార్యకలాపాల ను మరియు వాణిజ్య కార్యకలాపాల ను ప్రోత్సహించడం లో కూడా సముద్ర రంగం తోడ్పడింది.’’
‘‘గత ఎనిమిదేళ్ళ లో భారత ప్రభుత్వం ఓడ రేవులను కేంద్ర స్థానం లో ఉంచి అభివృద్ధి సాధన పట్ల శ్రద్ధ వహిస్తున్నది. దీనిలో నౌకాశ్రయాల సామర్ధ్యాన్ని పెంపొందింపచేయడం తో పాటు ఇప్పటికే ఉన్న ప్రణాళికల ను ఇంకా సమర్ధమైనవి గా తీర్చిదిద్దడం భాగాలు గా ఉన్నాయి. కొత్త బజారుల కు భారతీయ ఉత్పత్తులు చేరడానికి పూచీ పడడం కోసం జల మార్గాల ను వినియోగించడం జరుగుతోంది.’’
‘‘ఒక పక్క మనం ఆర్థిక ప్రగతి కోసం మరియు ఆత్మనిర్భర్ భారత్ ను నిర్మించుకోవడం కోసం మేరిటైమ్ సెక్టర్ యొక్క సామర్థ్యాన్ని ఉపయోగించుకొంటూనే, దీనితో పాటు భారతదేశం యొక్క గౌరవశాలి మరీన్ ఇకో-సిస్టమ్, వివిధత్వం లు సురక్షితం గా ఉండేలా పూచీ పడడం కోసం సముచితమైనటువంటి జాగ్రత చర్యల ను కూడా తీసుకొంటున్నాం.’’ అని పేర్కొన్నారు.
ఆర్థిక మంత్రిత్వ శాఖ
ప్రధాన ఆర్థిక సలహాదారుగా డాక్టర్ వి అనంత నాగేశ్వరన్ నియామకం
ప్రధాన ఆర్థిక సలహాదారుగా డాక్టర్ వి. అనంత నాగేశ్వరన్ను ప్రభుత్వం నియమించింది. ఈరోజు ఆయన బాధ్యతలు స్వీకరించారు.
ఈ నియామకానికి ముందు, డాక్టర్ నాగేశ్వరన్ రచయిత, బోధకుడు మరియు సలహాదారుగా పనిచేశారు.వీరు భారతదేశంలో , సింగపూర్లోని అనేక వ్యాపార విద్యాసంస్థలలో , మేనేజ్మెంట్ ఇన్స్టిట్యూట్లలో బోధించారు వీరి రచనలు విస్తృత ప్రచురణ పొందాయి..
డాక్టర్ నాగేశ్వరన్ IFMR గ్రాడ్యుయేట్ స్కూల్ ఆఫ్ బిజినెస్కు డీన్గా, క్రియా యూనివర్సిటీలో విశిష్ట విజిటింగ్ ప్రొఫెసర్ ఆఫ్ ఎకనామిక్స్ గా నియామకం పొందారు. 2019 నుంచి 2021 వరకు భారత ప్రధాన మంత్రికి ఆర్థిక సలహా మండలిలో పార్ట్ టైమ్ మెంబర్గా కూడా ఉన్నారు. అతను ఇండియన్ ఇన్స్టిట్యూట్ ఆఫ్ మేనేజ్మెంట్, అహ్మదాబాద్ నుంచి మేనేజ్మెంట్లో పోస్ట్-గ్రాడ్యుయేట్ డిప్లొమా, అమ్హెర్స్ట్లోని మసాచుసెట్స్ యూనివర్సిటీ నుంచి డాక్టరల్ డిగ్రీని కలిగి ఉన్నారు.
ప్రధాన మంత్రి కార్యాలయం
ఈ నెల 5 న వర్చువల్ గ్లోబల్ ఇన్వెస్టర్ రౌండ్ టేబుల్ కు అధ్యక్షత వహించనున్న ప్రధాన మంత్రి
ప్రపంచవ్యాప్తం గా గల అగ్రగామి పెన్షన్ ఫండ్ లు, సావరిన్ వెల్త్ ఫండ్ లు ఈ సమావేశం లో పాలుపంచుకోనున్నాయి
ఈ కార్యక్రమం భారతదేశం లోకి అంతర్జాతీయ పెట్టుబడులు మరింతగా తరలివచ్చే విధంగా సమాలోచనలు జరిపేందుకు ఒక అవకాశాన్ని అందించనుంది
ప్రధాన మంత్రి శ్రీ నరేంద్ర మోదీ ఈ నెల 5 న వర్చువల్ గ్లోబల్ ఇన్వెస్టర్ రౌండ్ టేబుల్  సమావేశానికి అధ్యక్షత వహించనున్నారు. ఈ సమావేశాన్ని ఆర్థిక శాఖ, నేశనల్ ఇన్ వెస్ట్మెంట్ ఎండ్ ఇన్ఫ్రాస్ట్రక్చర్ ఫండ్ లు ఏర్పాటు చేస్తున్నాయి. ఈ కార్యక్రమం లో ప్రపంచవ్యాప్తంగా ఉన్నటువంటి ప్రముఖ సంస్థాగత పెట్టుబడిదారు సంస్థలు, భారతదేశం లోని వ్యాపార రంగ ప్రముఖులు, భారత ప్రభుత్వంలో అత్యున్నత విధాన నిర్ణేతలతో పాటు ఆర్థిక విపణి సంబంధి
నియంత్రణ సంస్థలు పాలుపంచుకోనున్నాయి. దీనిలో కేంద్ర ఆర్థిక మంత్రి, ఆర్థిక శాఖ సహాయ మంత్రి, ఆర్బిఐ గవర్నరు, ఇతర ఉన్నతాధికారులు కూడా పాల్గొంటారు.
దాదాపుగా 6 ట్రిలియన్ యుఎస్ డాలర్ల విలువైన ఆస్తుల ను నిర్వహిస్తున్న ప్రపంచంలోని అతి పెద్ద పెన్షన్ ఫండ్ లు, సావరిన్ వెల్త్ ఫండ్ లు ఈ రౌండ్ టేబుల్ లో పాలుపంచుకొంటాయి. యుఎస్, యూరోప్, కెనడా, కొరియా, జపాన్, మధ్య ప్రాచ్యం, ఆస్ట్రేలియా, సింగపూర్ సహా కీలక ప్రాంతాలకు ఈ ప్రపంచ స్థాయి సంస్థాగత పెట్టుబడిదారు సంస్థలు ప్రాతినిధ్యం వహిస్తున్నాయి. ఈ ఫండ్ లకు చెందిన కీలక నిర్ణయాలు తీసుకొనే అధికారులు అంటే సిఇఒ లు, సిఐఒ లు ఈ కార్యక్రమం లో పాల్గొంటారు. ఈ పెట్టుబడిదారు సంస్థల లో కొన్ని భారత ప్రభుత్వం తో మొట్టమొదటిసారిగా సంభాషణలు జరపనున్నాయి. గ్లోబల్ ఇన్వెస్టర్ లకు తోడు అనేక మంది అగ్రగామి భారతీయ వ్యాపార ప్రముఖులు కూడా ఈ రౌండ్ టేబుల్ సమావేశం లో భాగం పంచుకోబోతున్నారు.
భారతదేశ ఆర్థిక దృక్పథం, పెట్టుబడి దృష్టి కోణం, నిర్మాణాత్మక సంస్కరణలు, అలాగే 5 ట్రిలియన్ యుఎస్ డాలర్ విలువైన ఆర్థిక వ్యవస్థ బాట న సాగాలన్న ప్రభుత్వ దార్శనికత.. ఈ అంశాలపై విజిఐఆర్ 2020 తన చర్చల ను కేంద్రీకరించనుంది. ఈ కార్యక్రమం భారతదేశంలో అంతర్జాతీయ పెట్టుబడుల వృద్ధి ని మరింత వేగవంతం ఎలా చేయవచ్చనే అంశం పై ప్రముఖ గ్లోబల్ ఇన్వెస్టర్ లు, భారతదేశ వ్యాపార రంగ ప్రముఖులు, సీనియర్ విధాన నిర్ణేతల తో సమాలోచనలను జరిపేందుకు ఒక అవకాశాన్ని అందించనుంది. ఈ ఆర్థిక సంవత్సరం లో విదేశీ పెట్టుబడులు, ఒక ఆర్థిక సంవత్సరం లోని మొదటి అయిదు నెలల కాలం లో చూసినప్పుడు, అత్యధిక స్థాయి లో అందాయి. విజిఐఆర్ 2020 ఈ కార్యక్రమం లో పాలుపంచుకొనే వారందరికీ భారతదేశం లో వాటి వాటి పెట్టుబడులను పెంచుకోవడం కోసం అవకాశాలకై ఎదురుచూస్తున్న అంతర్జాతీయ సంస్థాగత పెట్టుబడిదారులతో అనుబంధాన్ని ఏర్పరచుకొనేందుకు, అలాగే బలమైన భాగస్వామ్యాలను నిర్మించుకొనేందుకు కూడా ఒక అవకాశాన్ని అందించబోతోంది.
(
కార్మిక, ఉపాధికల్పన మంత్రిత్వ శాఖ
2021 మార్చి నెలలో 11.22 లక్షల నికర చందాదారులు ఇపిఎఫ్ఓలో చేరారు.
2020-21 ఆర్థిక సంవత్సరంలో మొత్తం 77.08 లక్షల నికర చందాదారులు ఇపిఎఫ్ఓ కింద చేర్చబడ్డారు
2021 మార్చి 20 న ఇపిఎఫ్ఓ తాత్కాలిక పేరోల్ డేటా ప్రచురించబడింది. 2021 మార్చి నెలలో ఇపిఎఫ్ఓలో సుమారు 11.22 లక్షల నికర చందాదారులు చేరారు. కోవిడ్ -19 మహమ్మారి ఉన్నప్పటికీ 2021 ఆర్థిక సంవత్సరానికి సంచిత నికర పేరోల్ గత సంవత్సర చందాదారుల సంఖ్య 77.08 లక్షల నికర చేర్పులతో దాదాపు సమానంగా ఉంది.
కోవిడ్ 19 మహమ్మారి సంక్షోభం కారణంగా 1 వ త్రైమాసికంలో హిట్ సాధించిన తరువాత 2 వ త్రైమాసికం నుండి నికర చందాదారుల సంఖ్య స్థిరంగా మెరుగుపడిందని 2020-21 ఆర్థిక సంవత్సరానికి పేరోల్ యొక్క త్రైమాసిక విశ్లేషణ సూచిస్తుంది. 4 వ త్రైమాసికంలో  33.64 లక్షల నికర చందాదారుల గరిష్ట మెరుగుదల మూడవ త్రైమాసికంతో  పోలిస్తే 37.44% వృద్ధిని సాధించింది.
మార్చి 2021 నెలలో అదనంగా చేరిన 11.22 లక్షల నికర చందాదారులలో 7.16 లక్షల మంది కొత్త సభ్యులు మొదటిసారి ఇపిఎఫ్ఓ సామాజిక భద్రతా పరిధిలోకి వచ్చారు. సుమారు 4.06 లక్షల మంది నెట్ చందాదారులు నిష్క్రమించి, తరువాత ఇపిఎఫ్ఓ పరిధిలో ఉన్న సంస్థలలో తిరిగి ఉద్యోగాల్లో చేరడం ద్వారా ఇపిఎఫ్ఓలో తిరిగి వచ్చారు. మరియు లాస్ట్ సెటిల్మెంట్ కాకుండా నిధుల బదిలీ ద్వారా సభ్యత్వాన్ని నిలుపుకునే ఆప్షన్ను ఎంచుకున్నారు.
నిష్క్రమించిన సభ్యుల డేటా వ్యక్తులు / సంస్థలు సమర్పించిన దావాలు మరియు యజమానులు అప్లోడ్ చేసిన నిష్క్రమణ డేటాపై ఆధారపడి ఉంటుంది. అయితే కొత్త చందాదారుల సంఖ్య వ్యవస్థలో ఉత్పత్తి చేయబడిన యూనివర్సల్ అకౌంట్ నంబర్  పై ఆధారపడి ఉంటుంది మరియు సున్నా కాని సభ్యత్వాన్ని పొందింది.
2021 మార్చి నెలలో 22-25 సంవత్సరాల వయస్సు గలవారు అత్యధికంగా 3.14 లక్షల మంది నెట్ చందాదారులతో నికర నమోదులను చేసినట్లు పేరోల్ వయస్సు వారీ డేటా చూపిస్తుంది. దీని తరువాత 18-21 మధ్య వయస్సు గల వారు ఉన్నారు 2.29 లక్షల నికర నమోదు ఉంది. మార్చి 2021 లో 18-25 వయస్సు-సమూహాల సభ్యులు నికర చందాదారుల చేరికలలో 48.44% తోడ్పడ్డారు. ఈ వయస్సు-సమూహాల సభ్యులను మార్కెట్లో తాజా చేరికలుగాపరిగణిస్తారు. సంపాదన పరంగా ఒక వ్యక్తి యొక్క సామర్థ్యానికి కీలకమైన దశను సూచిస్తుంది.
2020 అక్టోబర్ నెల నుండి 2021 ఆర్థిక సంవత్సరం చివరి వరకు మొత్తం నికర చేర్పులకు అదనంగా నికర మహిళా చందాదారుల నిష్పత్తిలో ఎఫ్వై 21 యొక్క లింగ-వారీ విశ్లేషణ ప్రతిబింబిస్తుంది. 2021 మార్చి నెలలో 2.42 లక్షల నికర మహిళా చందాదారులు చేర్చబడ్డారు, ఇది నెలలో మొత్తం నికర చేరికలో 21.56%.
ఫిబ్రవరి, 2021 లో నికర చందాదారుల చేరికలతో పోలిస్తే 2021 మార్చి నెలలో ప్రధానంగా ఇనుప ఖనిజ గనులు, కొరియర్ సేవలు, రెస్టారెంట్లు, రోడ్ మోటార్ రవాణా, పెట్రోలియం & సహజ వాయువు శుద్ధి, ఇనుము మరియు ఉక్కు మరియు కంప్యూటర్ల తయారీ, మార్కెటింగ్ మరియు వాడకంలో నిమగ్నమైన సంస్థలు నికర సభ్యుల చేరిక విషయంలో సానుకూల వృద్ధిని సాధించాయి.
ఉద్యోగుల రికార్డును నవీకరించడం నిరంతర ప్రక్రియ కాబట్టి పేరోల్ డేటా తాత్కాలికం. మునుపటి డేటా ప్రతి నెలా నవీకరించబడుతుంది. ఏప్రిల్, 2018 నుండి ఇపిఎఫ్వో సెప్టెంబర్ 2017 కాలానికి సంబంధించిన పేరోల్ డేటాను విడుదల చేస్తోంది. ప్రచురించిన డేటాలో నెలలో చేరిన సభ్యులు మరియు వారి సహకారం అందుకున్న సభ్యులు ఉంటారు.